Bigil

Η ταινία Bigil (σφυρίχτρα) είναι μια κινηματογραφική ταινία αθλητικής δράσης του 2019 στα Tamil, γραμμένη και σκηνοθετημένη από την Atlee και παραγόμενη από τον Kalpathi S. Aghoram με το όνομα AGS Entertainment. Ο γνωστός ηθοποιός Vijay βρίσκεται σε διπλό ρόλο ως πατέρας και γιος παράλληλα με τους Nayanthara και Jackie Shroff σε άλλους σημαντικούς ρόλους. Η ταινία περιλαμβάνει μουσική από τον AR Rahman. Ο τίτλος της ταινίας Bigil ανακοινώθηκε στις 22 Ιουνίου 2019. Η ταινία ακολουθεί τον Michael, έναν πρώην ποδοσφαιριστή που αποφασίζει να προπονήσει μια γυναικεία ομάδα ποδοσφαίρου αφού ο προπονητής τους δεχτεί επίθεση. Ο Michael αντιμετωπίζει προκλήσεις, με την ομάδα του να μην συνεργάζεται μαζί του εξαιτίας του βίαιου ιστορικού του και με κάποιους εχθρούς του που τον κυνηγάνε αναζητώντας εκδίκηση. Αφού έκανε πρεμιέρα στις 25 Οκτωβρίου 2019, το Bigil είναι η πρώτη ταινία στη γλώσσα στα Ταμίλ που προβάλλεται σε κάποιες οθόνες IMAX. Είναι επίσης η πρώτη ταινία στα Ταμίλ που προβάλλεται στην Αίγυπτο και την Ιορδανία. Η ταινία αναδείχθηκε ως η ταινία στα Ταμίλ με τα περισσότερα κέρδη, με εκτιμώμενα κέρδη ₹300 κρορ σε όλο τον κόσμο, ξεπερνώντας την ταινία Rajnikanth του Πέττα. Η ταινία, επίσης, ξεπέρασε και την ταινία Saaho στην οποία πρωταγωνιστεί ο Prabhas στα παγκόσμια ταμεία. Το Bigil είναι η ταινία στα Ταμίλ με τα περισσότερα κέρδη στη Γαλλία. Τα συνολικά κέρδη της ταινίας, λαμβάνοντας υπόψιν τα έσοδα πριν την πρεμιέρα και τα ακαθάριστα έσοδα, ανέρχονται σε ₹500 κρορ.

 Ο Michael Rayappan είναι ένας αρχηγός εγκληματικής οργάνωσης από τη Chennai που εργάζεται για την ευημερία των ανθρώπων στη φτωχή γειτονιά του. Έχει μια ρομαντική σχέση με την Angel Aasirvatham, μια φυσιοθεραπευτή που αρνείται να παντρευτεί τελευταία στιγμή εξαιτίας της αγάπης του. Έχει μια χρόνια διαμάχη με τον Daniel, ο οποίος είναι και αυτός εγκληματίας. Μια νύχτα, ο Daniel επιτίθεται στον Michael και στον στενό φίλο του Kathir, ο οποίος είναι ο προπονητής της ποδοσφαιρικής ομάδας γυναικών του Tamil Nadu. Ο Kathir, μετά την επίθεση, υποφέρει από κακώσεις του νωτιαίου μυελού, οι οποίες τον άφησαν παράλυτο για έναν χρόνο. Για να μπορέσει η γυναικεία ποδοσφαιρική ομάδα να συμμετάσχει στο επερχόμενο Εθνικό Πρωτάθλημα στο Δελχί, ο Kathir ζητά από την Ομοσπονδία Ποδοσφαίρου του Tamil Nadu να τον αντικαταστήσει με τον πρώην συμπαίκτη του με το όνομα Bigil, ο οποίος δεν είναι άλλος παρά από τον Michael. Η ιστορία στη συνέχεια μετατοπίζεται στο παρελθόν του Michael ως ποδοσφαιριστή. Πριν από επτά χρόνια, ο Michael ήταν ένας επίδοξος ποδοσφαιριστής και συνέβαλε στις νίκες της ομάδας ποδοσφαίρου του Tamil Nadu μαζί με τον Kathir. Ο πατέρας, ο Rayappan ήταν ένας αρχηγός συμμορίας που είχε διαμάχη με τον αντίπαλο αρχηγό Alex, τον πατέρα του Daniel. Ο Rayappan ενθάρρυνε το πάθος του γιου του για το ποδόσφαιρο, καθώς δεν ήθελε να καταλήξει εγκληματίας σαν αυτόν. Όταν ο Michael δεν μπόρεσε να μπει στην ινδική ομάδα ποδοσφαίρου λόγω του ποινικού μητρώου του Rayappan, ο Rayappan ανάγκασε στον πρόεδρο της Ομοσπονδίας Ποδοσφαίρου της Ινδίας J.K. Sharma να εισάγει τον Michael και τον Kathir στον κατάλογο πιθανών παικτών. Δυστυχώς, η πορεία του Michael στο ποδόσφαιρο σταμάτησε απότομα, όταν είδε τον πατέρα του να σκοτώνεται από τον Alex και τον Daniel, λίγο πριν φύγει για το Δελχί για να συμμετάσχει στη διαδικασία επιλογής παικτών για την ινδική ομάδα ποδοσφαίρου. Ο Michael εκδικήθηκε τον θάνατο του Rayappan σκοτώνοντας τον Alex μπροστά στον τον Daniel και παρέμεινε πίσω στην Chennai για να γίνει ο νέος ηγέτης της συμμορίας του πατέρα του. Σήμερα, ο Michael δέχεται το αίτημα του Kathir να προπονήσει την ποδοσφαιρική ομάδα των γυναικών και φεύγει για το Δελχί με την ομάδα, με την Angel να τους συνοδεύει ως η φυσιοθεραπευτής της ομάδας. Λόγω του εγκληματικού του παρελθόντος, τα κορίτσια αρνούνται να συνεργαστούν μαζί του, φτάνοντας στο σημείο να τον κατηγορούν για την ήττα της ομάδας τους στον πρώτο τους αγώνα ενάντια στη Μανιπούρ στο Εθνικό Πρωτάθλημα και ζητώντας από την Ομοσπονδία να τον απομακρύνει. Απογοητευμένος, ο Michael υποβάλλει την παραίτησή του στον Sharma, αλλά συνειδητοποιεί σύντομα ότι ο Sharma στοχεύει να τον εκδικηθεί για την ταπείνωση που αντιμετώπισε στα χέρια του Rayappan ώστε να επιστρέψει ο Michael στην ινδική ομάδα ποδοσφαίρου. Ο Sharma στέλνει ένοπλους άντρες να επιτεθούν στον Michael, ο οποίος καταφέρνει να τους βάλει κάτω και αποσύρει την παραίτησή του. Πείθει τα κορίτσια να τον υποστηρίξουν και να ξεκινάει να τα εκπαιδεύει σκληρά με μοναδικό στόχο να κερδίσουν το πρωτάθλημα. Καταφέρνει, ακόμα, να φέρει πίσω δύο βασικούς παίκτες που είχαν αποχωρήσει για να ενισχύσει τη δύναμη της ομάδας: την Gayathri, μια κοπέλα Brahmin που έπρεπε να σταματήσει να παίζει ποδόσφαιρο αφού παντρεύτηκε έναν συντηρητικό άντρα και την Anitha, που είχε πέσει σε κατάθλιψη, αρνούμενη να αποχωρήσει από το δωμάτιό της αφού ένας άνδρας έριξε οξύ στο πρόσωπό της, καθώς απέρριψε τις κινήσεις του. Παρά το γεγονός ότι ο Sharma προσπαθεί να στήσει τον επόμενο αγώνα της ομάδας του εναντίον της Haryana, έτσι ώστε να αποκλειστούν και να σταλούν πίσω στα σπίτια τους, καταφέρνουν να νικήσουν όχι μόνο την Haryana αλλά και όλους τους εναπομείναντες αγώνες, περνώντας στο τελικό στο Chennai, όπου θα παίξουν ξανά εναντίον της Μανιπούρ. Την παραμονή του τελικού, μία από της παίκτριες, η Vembu, απήχθη από τον Daniel, ο οποίος της έκανε ένεση κοκαΐνης, μετά από διαταγή του Sharma προκειμένου να σαμποτάρει τις πιθανότητες της ομάδας να κερδίσει το πρωτάθλημα. Αν και ανακάμπτει, δεν είναι σε θέση να παίξει στον τελικό δεδομένου ότι θα αποτύχει το τεστ κατά των απαγορευμένων ουσιών. Ο Daniel απαγάγει επίσης την αρχηγό της ομάδας, την Thendral, και προσπαθεί να κάνει και σε αυτήν ένεση κοκαΐνης, αλλά ο Michael καταφέρνει να τη σώσει. Ο Michael είναι έτοιμος να σκοτώσει τον Daniel και να ξεμπερδέψει μαζί του μια για πάντα, αλλά όταν βλέπει τον νεαρό γιο του, αλλάζει γνώμη, καθώς δεν θέλει το μέλλον του μικρού αγοριού να καταλήξει όπως το δικό του, αφου δει τον πατέρα του να πεθαίνει. Την επόμενη μέρα παίζουν τον Τελικό εναντίον της Μανιπούρ χωρίς την Vembu. Ο αγώνας είναι ντέρμυ με την ομάδα της Tamil Nadu να κερδίζει το πρωτάθλημα στη φάση των πέναλτι. Ο Michael και η ομάδα αφιερώνουν την επιτυχία τους στον Kathir, ο οποίος παρακολουθεί τον αγώνα σε μια αναπηρική καρέκλα. Στο τέλος της ταινίας, ο Michael καταφέρνει να κατηγορήσει τον Sharma για κατοχή ναρκωτικών, οδηγώντας στη σύλληψη του στη Μαλαισία, όπου είναι σε διακοπές. Λίγους μήνες αργότερα, ο Μιχαήλ, πλέον όχι συνεχώς αναστατωμένος, αναλαμβάνει την παιδιών στο ποδόσφαιρο, με έναν από τους μαθητές του να είναι ο γιος του Daniel, ο οποίος έχει πλέον συμφιλιώσει με τον Michael. Το Bigil έχει γίνει μια ταινία με μεγάλη επιρροή στις τις γυναίκες. Σύμφωνα με τον προπονητή της γυναικείας ομάδας ποδοσφαίρου της Madurai, η οποία κέρδισε πρόσφατα τα εθνικά προκριματικά στη Μπανγκαλόρ, οι γονείς ενθαρρύνουν τις κόρες τους να αναλάβουν το ποδόσφαιρο.